विभिन्न बहाना बनार्इ बैंक खाता नम्बर तथा परिचय खुल्ने कागजात पठाउन लगाई लट्री बापतको कर नेपाल सरकारलाई तिर्नु पर्ने रकम जम्मा गरेपछि रकम खातामा जम्मा हुने भन्दै सर्बसाधारणलाई ठगी गर्ने कार्यमा संलग्न ३ जनालाई फागुन ७ गते प्रहरीले पक्राउ गरेको हाे। पक्राउ पर्नेहरुमा सुर्खेत विरेन्द्रनगर नगरपालिका–७ बस्ने २४ वर्षीय भिमबहादुर थापा, दैलेख गुरास गाउँपालिका–४ बस्ने २२ वर्षीय विष्णु सिजाली मगर र भारत विहार पुर्वी चम्पारण मोतिहारी जिल्ला कुमरिया बस्ने २० वर्षीय असरफ अली रहेका छन् ।
